stanford-oval/wikipedia huggingface dataset:
מוקדמות יורו 2016
הבתים > בית ז'

שניות מפתיחת המשחק בין מונטנגרו לרוסיה שנערך ב-27 במרץ 2015 בפודגוריצה השוער הרוסי איגור אקינפייב נפגע מחפץ בוער שהושלך מהיציע. אקינפייב פונה לבית חולים והמשחק הופסק ל-35 דקות, לאחריהם צוות השיפוט החליט לחדש את המשחק. בדקה ה-66 השופט פסק לפנדל לטובת רוסיה, השוער המונטנגרי עצר את הפנדל ובעקבות כך חידשו האוהדים המונטנגרים את השלכת החפצים מהיציעים. עקב המהומה ביציעים ובמגרש צוות השיפוט החליט להפסיק את המשחק בדקה זו. ב-8 באפריל, אופ"א נתנה ניצחון טכני, 3–0, לנבחרת רוסיה ובנוסף נבחרת מונטנגרו קיבלה עונש של משחק ללא קהל וקנס של 50 אלף אירו. על ההתאחדות הרוסית הוטל קנס של 25 אלף אירו.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אוסטריה | 28 | 10 | 9 | 1 | 0 | 22 | 5 | 17 |
|  רוסיה | 20 | 10 | 6 | 2 | 2 | 21 | 5 | 16 |
|  שוודיה | 18 | 10 | 5 | 3 | 2 | 15 | 9 | 6 |
|  מונטנגרו | 11 | 10 | 3 | 2 | 5 | 10 | 13 | -3 |
|  ליכטנשטיין | 5 | 10 | 1 | 2 | 7 | 2 | 26 | -24 |
|  מולדובה | 2 | 10 | 0 | 2 | 8 | 4 | 16 | -12 |
אוסטריה ורוסיה העפילו ליורו ושוודיה העפילה לפלייאוף.
הבתים > בית ח'

במשחק בין קרואטיה לאיטליה ביוני 2015, התגלה צלב קרס שעוצב בדשא. בעקבות כך, הופחתה נקודה לקרואטיה ובנוסף ספגה שני משחקים ללא קהל וקנס כספי של 100 אלף אירו.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  איטליה | 24 | 10 | 7 | 3 | 0 | 16 | 7 | 9 |
|  קרואטיה | 20 | 10 | 6 | 3 | 1 | 20 | 5 | 15 |
|  נורווגיה | 19 | 10 | 6 | 1 | 3 | 13 | 10 | 3 |
|  בולגריה | 11 | 10 | 3 | 2 | 5 | 9 | 12 | -3 |
|  אזרבייג'ן | 6 | 10 | 1 | 3 | 6 | 7 | 18 | -11 |
|  מלטה | 2 | 10 | 0 | 2 | 8 | 3 | 16 | -13 |
איטליה וקרואטיה העפילו ליורו ונורווגיה העפילה לפלייאוף.
הבתים > בית ט'

המשחק בין אלבניה לבין סרביה באוקטובר 2014 הופסק קצת לפני המחצית בגלל מהומות על רקע פוליטי בעקבות זאת נפסק ניצחון טכני לסרביה (3–0) אך לסרביה הופחתו שלוש נקודות. בנוסף נפסק קנס בגובה 100 אלף אירו לשתי הנבחרות. ב-10 ביולי 2015 הפך בית הדין לבוררות בספורט (CAS) את ההחלטה והעניק לאלבניה ניצחון טכני והשאיר את הפחתת שלוש הנקודות מסרביה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פורטוגל | 21 | 8 | 7 | 0 | 1 | 11 | 5 | 6 |
|  אלבניה | 14 | 8 | 4 | 2 | 2 | 10 | 5 | 5 |
|  דנמרק | 12 | 8 | 3 | 3 | 2 | 8 | 5 | 3 |
|  סרביה | 4 | 8 | 2 | 1 | 5 | 8 | 13 | -5 |
|  ארמניה | 2 | 8 | 0 | 2 | 6 | 5 | 14 | -9 |
פורטוגל ואלבניה העפילו ליורו ודנמרק העפילה לפלייאוף.
שלב הפלייאוף

ההגרלה נערכה ב־18 באוקטובר 2015.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
|  שוודיה | 4–3 |  דנמרק | 2–1 | 2–2 |
|  בוסניה והרצגובינה | 1–3 |  אירלנד | 1–1 | 0–2 |
|  אוקראינה | 3–1 |  סלובניה | 2–0 | 1–1 |
|  נורווגיה | 1–3 |  הונגריה | 0–1 | 1–2 |
הנבחרות שהעפילו ליורו

| נבחרת | סיבת העפלה | תאריך העפלה | הופעות קודמות ביורו |
| --- | --- | --- | --- |
|  צרפת | מארחת | 28 במאי 2010 | 8 (1960, 1984, 1992, 1996, 2000, 2004, 2008, 2012) |
|  אנגליה | מנצחת בית ה' | 5 בספטמבר 2015 | 8 (1968, 1980, 1988, 1992, 1996, 2000, 2004, 2012) |
|  צ'כיה | מנצחת בית א' | 6 בספטמבר 2015 | 8 (1960, 1976, 1980, 1996, 2000, 2004, 2008, 2012) |
|  איסלנד | סגנית בית א' | 6 בספטמבר 2015 | 0 (הופעה ראשונה) |
|  אוסטריה | מנצחת בית ז' | 8 בספטמבר 2015 | 1 (2008) |
|  צפון אירלנד | מנצחת בית ו' | 8 באוקטובר 2015 | 0 (הופעה ראשונה) |
|  פורטוגל | מנצחת בית ט' | 8 באוקטובר 2015 | 6 (1984, 1996, 2000, 2004, 2008, 2012) |
|  ספרד | מנצחת בית ג' | 9 באוקטובר 2015 | 9 (1964, 1980, 1984, 1988, 1996, 2000, 2004, 2008, 2012) |
|  שווייץ | סגנית בית ה' | 9 באוקטובר 2015 | 3 (1996, 2004, 2008) |
|  איטליה | מנצחת בית ח' | 10 באוקטובר 2015 | 8 (1968, 1980, 1988, 1996, 2000, 2004, 2008, 2012) |
|  בלגיה | מנצחת בית ב' | 10 באוקטובר 2015 | 4 (1972, 1980, 1984, 2000) |
|  ויילס | סגנית בית ב' | 10 באוקטובר 2015 | 0 (הופעה ראשונה) |
|  רומניה | סגנית בית ו' | 11 באוקטובר 2015 | 4 (1984, 1996, 2000, 2008) |
|  אלבניה | סגנית בית ט' | 11 באוקטובר 2015 | 0 (הופעה ראשונה) |
|  גרמניה | מנצחת בית ד' | 11 באוקטובר 2015 | 11 (1972, 1976, 1980, 1984, 1988, 1992, 1996, 2000, 2004, 2008, 2012) |
|  פולין | סגנית בית ד' | 11 באוקטובר 2015 | 2 (2008, 2012) |
|  רוסיה | סגנית בית ז' | 12 באוקטובר 2015 | 10 (1960, 1964, 1968, 1972, 1988, 1992, 1996, 2004, 2008, 2012) |
|  סלובקיה | סגנית בית ג' | 12 באוקטובר 2015 | 0 (הופעה ראשונה) |
|  קרואטיה | סגנית בית ח' | 13 באוקטובר 2015 | 4 (1996, 2004, 2008, 2012) |
|  טורקיה | המקום השלישי הטוב ביותר | 13 באוקטובר 2015 | 3 (1996, 2000, 2008) |
|  הונגריה | ניצחון בשלב הפלייאוף | 15 בנובמבר 2015 | 2 (1964, 1972) |
|  אירלנד | ניצחון בשלב הפלייאוף | 16 בנובמבר 2015 | 2 (1988, 2012) |
|  שוודיה | ניצחון בשלב הפלייאוף | 17 בנובמבר 2015 | 5 (1992, 2000, 2004, 2008, 2012) |
|  אוקראינה | ניצחון בשלב הפלייאוף | 17 בנובמבר 2015 | 1 (2012) |
מודגש = אלופת אליפות אירופה באותה שנה
נטוי = מארחת אליפות אירופה באותה שנה
מלכי השערים

| שחקן | מספר שערים |
| --- | --- |
פולין רוברט לבנדובסקי: 13
שוודיה זלאטן איברהימוביץ': 11
גרמניה תומאס מילר: 9
רוסיה ארטיום דזיובה: 8
אוסטריה מארק יאנקו אנגליה ווין רוני בוסניה והרצגובינה אדין דז'קו ויילס גארת' בייל סקוטלנד סטיבן פלטשר צפון אירלנד קייל לאפרטי: 7
איסלנד גילפי סיגורדסון אנגליה דני וולבק סלובניה מיליבויה נובאקוביץ' פולין ארקדיוש מיליק קרואטיה איוואן פרישיץ': 6
מלכי הבישולים

| שחקן | מספר בישולים |
| --- | --- |
בוסניה והרצגובינה סנאד לוליץ' סלובקיה ולדימיר וייס פולין ארקדיוש מיליק: 6
שווייץ שרדאן שאקירי: 5
אוסטריה מרטין הרניק ישראל ערן זהבי סלובניה ולטר בירסה סקוטלנד שון מלוני פולין קמיל גרוסיצקי פולין רוברט לבנדובסקי פולין קשישטוף מצ'ינסקי צפון אירלנד נייל מק'גין קרואטיה איוואן רקיטיץ' שווייץ בריל אמבולו: 4
הערות שוליים

↑  מערכת ערוץ הספורט, ‏במרץ 2015&docID=&lang=he אבוקה פגעה בשוער נבחרת רוסיה אקינפייב. המשחק הופסק, באתר ערוץ הספורט
↑  מערכת וואלה ספורט‏, מוקדמות יורו 2016: רוסיה קיבלה ניצחון טכני מול מונטנגרו, באתר וואלה, 8 באפריל 2015
↑  מערכת וואלה ספורט‏, קרואטיה ספגה עונש הפחתת נקודה אחת בעקבות הצלב על הדשא, באתר וואלה, 23 ביולי 2015
↑  ynet ספורט, המשחק בין סרביה לאלבניה פוצץ, באתר ynet, 15 באוקטובר 2014.
↑  מערכת וואלה ספורט‏, אופ"א פסקה: ניצחון טכני לסרביה והפחתת שלוש נקודות, באתר וואלה, 24 באוקטובר 2014
↑  ההחלטה התהפכה: אלבניה זכתה ב-0:3 על סרביה, באתר ONE‏, 10 ביולי 2015
↑  עד שנת 1980 התמודדה כצ'כוסלובקיה
↑  עד שנת 1988 התמודדו בנפרד נבחרות מזרח גרמניה ומערב גרמניה. לאחר האיחוד - אוחדו הישגי שתי הקבוצות
↑  עד שנת 1988 התמודדה כברית המועצות ובשנת 1992 התמודדה כחבר המדינות העצמאיות
| אליפויות אירופה בכדורגל |
| --- | --- | --- |
| טורנירי גמר | צרפת 1960 • ספרד 1964 • איטליה 1968 • בלגיה 1972 • יוגוסלביה 1976 • איטליה 1980 • צרפת 1984 • מערב גרמניה 1988 • שוודיה 1992 • אנגליה 1996 • בלגיה והולנד 2000 • פורטוגל 2004 • אוסטריה ושווייץ 2008 • פולין ואוקראינה 2012 • צרפת 2016 • פאן-אירופאי 2020 • גרמניה 2024 • בריטניה ואירלנד 2028 • איטליה וטורקיה 2032 |  |
| משחקי גמר | 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024 • 2028 • 2032 |  |
| טורנירי מוקדמות | 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024 • 2028 • 2032 |  |
מזחלת עם פעמונים

העטיפה המקורית של השיר "מזחלת עם פעמונים" (1937).
מזחלת עם פעמונים (ברומנית: Sanie cu zurgălăi) הוא שיר, שחיבר בשנים 1934 - 1936 המלחין היהודי רומני ריכרד שטיין. השיר נכתב בסגנון עממי ונועד, יחד עם שני שירים נוספים של אותו מלחין, במיוחד לזמרת מריה טנאסה. המנגינה חוברה למילות שיר מאת המשורר היהודי רומני ליביו דלאנו (Liviu Deleanu). טנאסה לא התרשמה מהשיר והחליטה לא לקבל אותו.
ב-1937 הודפסו שני תקליטים עם השיר, האחד בביצוע הזמר סילביאן פלורין (פיינשטיין) והשני בביצוע הזמר יונל פסקו. על עטיפת התקליט הודפס שם המלחין כ-S. Richard ובכך נידון מחבר המנגינה לאלמוניות. מתחת לשם השיר ניתנה כותרת משנה בשם Cling, cling, cling, צליל הפעמונים. המנגינה זכתה לפופולריות רבה, שפיתתה זמרים וזמרות לבצע פלגיאטים.
אחרי 1949, הזמרת מריה לטרצו (Maria Lătărețu), שהתמחתה במוזיקה עממית, הורידה מהשיר את הפזמון החוזר והוסיפה כמה בתים. עיבודים של מלחינים ומבצעים שונים נמשכו בעולם, כך ברפרטואר של אדית פיאף מופיע השיר תחת השם Johnny tu n'est pas un ange. המשורר היוגוסלבי "דראגומיר ריסטיק" (Dragomir Ristic) החליף את המילים ושינה את קצב השיר לסווינג. בשנות החמישים לקח לס פול את המנגינה ופרסם אותה תחת השם Johnny is the Boy for Me מבלי להזכיר את המלחין המקורי ועל כך תבע אותו שטיין למשפט וזכה במשפט, חרף העובדה שלא יכול היה להופיע בעצמו במשפט בארצות הברית בגלל מגבלות מסך הברזל.
השיר קיבל גם גרסה עברית (עם מנה גדושה של יידיש) תחת השם "גוי של שבת" ("גוני איז דה גוי פור מי") בביצוע רביעיית מועדון התיאטרון. ירדנה ארזי הקליטה את השיר "רוח ואש" על פי המנגינה של מזחלת עם פעמונים עם הטענה השגויה שמדובר בלחן צועני. אהוד מנור כתב את מילות השיר.
למרות הקביעה המשפטית, בציבור עדיין המחבר לא מזוהה, כך שבגרסת כיסוי שערכה הלהקה הבלגית Vaya Con Dios ב-1988 נתנה את הקרדיט ללס פול ואת התמלוגים המשיכו לשלם ליורשי לס פול במקום ליורשי שטיין. שטיין עצמו ביקר בישראל ומסר שיר בשם "פלאפל" ללסלו רוט, כאשר זה ביקר ברומניה, ב-1969, עם מקהלת הילדים על שם צדיקוב.
הערות שוליים

↑  "השבוע הרומני" של ילדי מקהלת צדיקוב מאת זאב רב-נוף
מידלבורך

מידלבורך (בהולנדית: ‏Middelburgקובץ:244 Middelburg.ogg‏Ⓘ‏) היא בירת מחוז זיילנד שבהולנד. העיר שוכנת במרכזו של חצי האי של המחוז, Midden-Zeeland.
היסטוריה

ההיסטוריה של מידלבורך מתחילה ככל הנראה מסוף המאה ה-8 או מתחילת המאה ה-9. האזכור הראשון שלה הוא כאחת משלוש הערים המבוצרות (borgs) שהוקמו על וולכרן, אז אחד משלושת האיים שמרכיבים כיום את חצי האי, כהגנה מפני פלישות הויקינגים. ב-844 נבנה במקום מנזר שהמשיך להיות פעיל עד הרפורמציה הפרוטסטנטית. היסודות לקתדרלה המרשימה והציורית (אחת משתי הקתדרלות בהולנד שמלפני הרפורמציה, יחד עם קתדרלת מרטין הקדוש באוטרכט) הונחו לראשונה במאה ה-10. בנייה נוספת הייתה במהלך ימי הביניים.
ב-1217 הוענקו למילדבורך זכויות העיר. בימי הביניים היא הפכה להיות מרכז סחר חשוב בין אנגליה לבין הערים המתפתחות של פלנדריה. העיר המשיכה לצבור עוצמה ויוקרה במהלך המאות ה-13 וה-14. במהלך המרד ההולנדי שוחררה מידלבורך מידי הכובשים הספרדים לאחר מצור ארוך. המחוזות הצפוניים של ארצות השפלה זכו בעצמאותם משליטי בית הבסבורג הספרדים ויצרו את המדינה הפרוטסטנטית של הולנד. מאוחר יותר, במאה ה-17 (תור הזהב של הולנד), הייתה מידלבורך, לאחר אמסטרדם, למרכז השני בחשיבותו של חברת הודו המזרחית ההולנדית באותה תקופה היה למידלבורך תפקיד חשוב במפת סחר העבדים העולמי.
שמואל בן ישראל, בנו של מנשה בן ישראל קבור בבית העלמין של העדה הספרדית במידלבורך. בית עלמין זה שוכן מחוץ לחומת העיר, בנוסף לבית העלמין האשכנזי השוכן בתוך תחומי חומת העיר. ב-1994 שוקם בית הכנסת של הקהילה לאחר שהוא ניזוק חלקית במהלך מלחמת העולם השנייה. בית כנסת זה היה השלישי שנבנה בהולנד בתור הזהב. באולם תחנת הרכבת של מידלבורך קבוע לוח זיכרון ליהודי זיילנד שהחלו ממנה את מסעם למחנות ההשמדה.
כשליש משטח מרכז העיר העתיקה הוחרב בשלבים הראשונים של מלחמת העולם השנייה, ב-17 במאי 1940, אך לא ברור אם החורבן נגרם על ידי מפציצים גרמנים או  על ידי הארטילריה הצרפתית. העיר שוחררה על ידי הבריטים ב-5 בנובמבר 1944. לאחר המלחמה שוקמו החלקים ההרוסים של העיר ונבנו מחדש ככל האפשר על פי המראה שלה מלפני המלחמה. יחד עם זאת, במהלך הפצצות הגרמנים עלה באש ארכיון העיר.
מידלבורך המודרנית משמרת את רוב המאפיינים ההיסטוריים הציוריים שלה. לאורך התעלות ניצבים בתי סוחרים מפוארים מהמאות ה-17 וה-18, בסגנון דומה לזה שניתן למצוא בערים כמו אמסטרדם. החפיר של העיר העתיקה עדיין קיים וכן שרדו שניים משערי העיר. עם זאת, חלק מהחפיר והביצורים מהמאה ה-18 נהרסו במאה ה-19 כדי לפנות דרך לתעלת המים המסחרית שנכרתה במקום. מבנה המנזר מימי הביניים עדיין בשימוש היום כמוזיאון וכמקום מושב לממשלת המחוז.
מידלבורך היא מקום הולדתו ומותו של מגלה הארצות יאקוב רוחבן שגילה את אי הפסחא.
ערים תאומות

בלגיה וילוורד, בלגיה
יפן נגסאקי, יפן
פולין גלוגוב, פולין
רומניה סימריה, רומניה
רומניה טיוש, רומניה
הממלכה המאוחדת פולקסטון, הממלכה המאוחדת
הערות שוליים

↑  משרד הסטטיסטיקה של הולנד
↑  "Middelburg". War over Holland. Retrieved 30 April 2016.
| --- | --- |
בקרת זהויות :  NLI: 987007555035905171  BnF: cb144896168 (data)  GND: 4115142-2  LCCN: n81035076  LNB: 000323005  MusicBrainz: 4544484a-a568-4e07-b7a3-75db1f09f8ec  NKC: ge516039  SUDOC: 114171831  VIAF: 139561954   WorldCat (עם VIAF): 139561954
מידל קוב

| --- | --- |

נוף של מפרץ שוגרלוף מתצפית בשמורת הרולד ריד
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 עיר אם:  דרום הגדה הצפונית
 אוכלוסייה:  ‏
  ‑ בפרוור:  1,327 (10 באוגוסט 2021)
 קואורדינטות:  33°28′24″S 151°07′26″E﻿ / ﻿33.47344°S 151.12400°E﻿ / -33.47344; 151.12400
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןמידל קוב(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןמידל קוב(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן מידל קוב(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן מידל קוב  he tabBackground:;tabBorder:#aaa;defaultTab:0;
מידל קוב (באנגלית: Middle Cove) הוא פרוור בסידני, המנוהל על ידי עיריית וילובי (City of Willoughby).
גאוגרפיה

הפרוור תחום על ידי המעגן אמצעי (Middle Harbour) ממזרח, צפון ודרום. מצפון לו ממוקם קאסל קוב (מפרצון הטירה) ומדרום לו קרג קוב (מפרצון הצוק). הפרוורים המקיפים אותו הם קאסל קוב מצפון, קאסלקרג מדרום, סיפורת' ממזרח ובמערב רוזוויל, צ'טסווד ונורת' וילובי.
היסטוריה

הפרוור היה אדמת ביצה ללא פיתוח עירוני במשך שנים, עד שבשנת 1957 יזם הנדל"ן דיק דאסלדורפ רכש את האדמה מממשלת ניו סאות' ויילס ויצר את הפרוור. משפחת דאסלדורפ גרה בפרוור בבניין עם עיצוב אדריכלי מרשים שהתבסס על עיצוב חלת-הדבש של פרנק לויד רייט, והיה דוגמה בולטת לעיצוב בניין אורגני.
לפני התיישבות האירופאים באזור השטח היה חלק מנחלת שבט הקמרייגל, שעל שמם הפרוור הסמוך קמריי. הקמרייגל תוארו על ידי המתיישבים האירופאים ב-1790 כשבט חזק ובו לוחמים מרשימים, שנהגו לעקור את שיני אויביהם ולקשט בהם כלים ותלבושות.
תרבות

בפרוור הקטן מתגוררים כ-1,327 איש (נכון ל-2021) ולפי החלוקה הדתית כ-43% מזדהים כחסרי דת/חילונים, 24.9% קתולים, 13.6% אנגליקנים ו-2.1% בודהיסטים.
תחבורה

אין אוטובוסים שמשרתים ישירות את הפרוור, אבל מהכביש הראשי במערב יש ארבעה קווים חוצים.
מזרח גאורגיה

מפת המחוזות של מזרח גאורגיה (סימון באפור)
מזרח גאורגיה (בגאורגית: აღმოსავლეთი საქართველო) היא חלקהּ המזרחי של גאורגיה, שבעת העתיקה נקראה בשם איבריה. בימינו מתייחס מונח זה לאזור שנמצא ממזרח ומדרום-מזרח לרכסי ההרים ליחי ומסחתי (אנ'), להוציא את מחוז אג'ריה. מזרח גאורגיה כוללת את המחוזות ההיסטוריים הבאים: סאמצחה וג'אוואחתי (כיום סאמצחה-ג'אוואחתי), כארתלי, קאחתי, פשאבי, מתיאולתי, תושתי, חבסורתי, חבי (אנ') והבירה טביליסי.
בעבר שלטו במזרח גאורגיה ממלכת איבריה (שבירתה מצחתה), אמירות טביליסי, ממלכת כארתלי-קאחתי, המונגולים ועוד.
| מחוזות גאורגיה |
| --- | --- | --- |
| רפובליקות אוטונומיות | אבחזיה • אג'ריה |  |
| מחוזות | גוריה • אימרתי • קאחתי • כארתלי תחתית • מצחתה מתיאנתי • רצ'ה-לצ'חומי וסוואנתי תחתית • סמגרלו וסוואנתי עילית • סאמצחה-ג'אוואחתי • כארתלי הפנימית |  |
| עיר בעלת מעמד מיוחד | טביליסי רבתי |  |
ערך זה הוא קצרמרבנושא גאוגרפיה של גאורגיה. אתם מוזמנים לתרום לוויקיפדיה ו.
מזחלת

ילד על מזחלת
מזחלת רתומה לסוסים
מזחלת היא אמצעי תחבורה המשמש את האדם באזורים מכוסים בקרח או בשלג. המזחלת משמשת להסעה, שינוע וגם לשעשועים וספורט חורפי.
סוגי מזחלות

סוגים אחדים של מזחלות מיועדים לגלישה במורד מדרונות, למטרות הנאה או ספורט. מזחלות גדולות יותר משמשות גם כלי תחבורה של ממש, ומונעות באמצעות מנוע או נמשכות על ידי בעלי חיים המותאמים לחיים באזורים מושלגים, כמו כלבי מזחלת ואיילים.
מזחלות גלישה משמשות לספורט חורפי במגוון ענפים, על החשובים שבהם נמנים הבובסלי, הלוז' והסקלטון.
עד לסוף המאה ה-19 הייתה המזחלת, הרתומה לסוס אחד או יותר, תחליף מקובל לנסיעה בעגלה רתומה לסוס, בתקופת החורף, באזורים בהם כיסה השלג את הקרקע באופן שוטף במשך כל החורף, כדוגמת אירופה, רוסיה, וצפון אמריקה.
כיצד מזחלות עובדות

מזחלות שימושיות במיוחד בחורף, אבל ניתן גם לגלוש בהן גם על שדות רטובים וכבישים בוציים. למעשה ניתן לגלוש עם מזחלת אפילו על קרקע מוצקה, בעזרת היעזרות בכוח (לדוגמה, במשיכה על ידי אדם או בעל חיים, או במורד  בעזרת כוח המשיכה). קושי התנועה גובר ככל שכוח החיכוך גורש מאמץ רב יותר. במקרים של צורך בכוח חיכוך חזק במיוחד, כמו במקרים של גרירה/ החלקה על קרקע יבשה רגילה, נדרש שימון התחתית בשמן או לחלופין הרטבתה עם מים. למשטחים שונים יש דרגות חיכוך שונות, כאשר קרח וכן שלג יבש /קשה, שהם משטחים חלקים ורטובים, נחשבים קלים יותר לחיכוך, כשבדרגה מאחריהם שלג רטוב.
כוח החיכוך מושפע מגודל מקדם החיכוך, כך שככל שמקדם החיכוך גדל כך גדל גם כוח החיכוך.
סוגים שונים של מזחלות נמשכים על ידי בעלי חיים כגון איילים, סוסים, פרדות, שוורים או כלבים.
איילי הצפון בארכנגלסק, רוסיה, קרוב לחוג הארקטי, תמונת פוטוכרום מהמאה ה-19 המאוחרת.
מזרח אפריקה הגרמנית

דגל הקיסרות הגרמנית
מזרח אפריקה הגרמנית באדום. בכחול מושבות גרמניות אחרות ביבשת
פלוגת אסקרי
מזרח אפריקה הגרמנית (בגרמנית: Deutsch-Ostafrika) הייתה קולוניה גרמנית במזרח אפריקה שכללה את טנגניקה (כיום חלק מטנזניה), רואנדה ובורונדי. מזרח אפריקה הגרמנית השתרעה על פני שטח של 994,996 קמ"ר, או כמעט פי שלושה מגרמניה של היום. היא התקיימה משנות השמונים של המאה ה-19 ועד מלחמת העולם הראשונה, כאשר השטח עבר לידי הבריטים והבלגים (ושטח קטן, משולש קיונגה, לידי פורטוגל), ומאוחר יותר לידי חבר הלאומים.
קודם להקמתה של מזרח אפריקה הגרמנית הקים ההרפתקן קרל פטרס (Carl Peters) את "החברה לקולוניזציה גרמנית", וכרת בריתות עם מנהיגי שבטים מקומיים באזור זנזיבר. ב-3 במרץ 1885 הכריזה הממשלה הגרמנית על הענקת צ'רטר אימפריאלי לחברה של פטרס ותכננה להקים פרוטקטורט במזרח אפריקה. בעקבות זאת גייס פטרס מגוון מומחים שהתפרסו ברחבי המדינה, מדרום לנהר הרופיג'י ומצפון לויטולנד (Wituland), שסמוכה ללאמו.
כאשר הסולטאן של זנזיבר ברע'ש בן סעיד אל-בוסעיד (برغش بن سعيد البوسعيد) גילה התנגדות לפרוטקטורט הגרמני (מאחר שראה בעצמו כמושל באזור) שלח אוטו פון ביסמרק חמש ספינות מלחמה אשר הגיעו ב-7 באוגוסט ופגעו בארמונו של הסולטאן. בעקבות הסכמה שאליה הגיעו הגרמנים עם הבריטים לחלק את האזור לתחומי השפעה, ובהיעדר תמיכה בריטית, היה על סולטאן זנזיבר לשתף עם הגרמנים פעולה.
הגרמנים הרחיבו את תחום שליטתם גם על קילווה, דאר א-סלאם ובגאמויו. ב-1888–1889 התמרדה האוכלוסייה הערבית בשלטון, במסגרת מרד אבושירי, שדוכא על ידי הגרמנים. ב-1890 חתמו בריטניה וגרמניה על הסכם הליגולנד-זנזיבר, שבמסגרתו זכתה גרמניה לקבל את הליגולנד והוגדרו תחומיה של מזרח אפריקה הגרמנית.
בין השנים 1891 ל-1894 התמרדה קבוצת ההיהי בדרום-מרכז טנזניה בהתפשטות הגרמנית. המרידה נכשלה, בגלל תמיכתם של השבטים האחרים בגרמנים. מנהיג המרידה, מקוואווה התאבד ב-1898. ב-1905 פרץ מרד המאג'י מאג'י, שדוכא באכזריות על ידי המושל גוסטב אדולף פון גוצן (Götzen). דיכוי המרידה הביא לסיפורים על שחיתות ואכזריות של השלטון, וב-1907 קנצלר גרמניה ברנהרד פון בילוב מינה את ברנהרד דרנבורג לערוך רפורמה בממשל הקולוניאלי, שהיוותה דוגמה ליעילות קולוניאלית והשתיתה נאמנות בקרב המקומיים.
השליטה הגרמנית במזרח אפריקה הגרמנית התבססה במידה רבה על מנהיגי שבטים מקומיים ששמרו על הסדר וגבו מס. מלבד משטרה מקומית, לידי הגרמנים עמד חיל מצב של חיילי שוצטרופה (Schutztruppe) שבינואר 1914 מנה 110 קצינים, 126 סמלים ו-2,472 חיילי אסקרי מקומיים.
מזרח אנטוליה

מחוז מזרח אנטוליה (טורקית Doğu Anadolu Bölgesi) הוא אחד משבעה מחוזות בטורקיה. המחוז שוכן במזרח אסיה הקטנה ומחולק ל-14 נפות כדלקמן:
אארי
ארדהאן
בינגל
ביטליס
אלזי
ארזינג'אן
ארזורום
האקארי
אדיר
קארס
מלטיה
מוש
טונג'לי
ואן
שטחו של המחוז הוא 163,000 קמ"ר המהווים 20.9% משטח המדינה, ובשנת 2000 מנתה אוכלוסייתו 6,137,414 תושבים. המחוז הוקם בשנת 1941.
מיילדת (סדרת טלוויזיה)
תקציר עלילה

הסדרה מגוללת את קורותיה של ג'ני לי, צעירה שהוסמכה למיילדות, ועבודתן של המיילדות בבית נונאטוס, מנזר של אחיות השייכות למסדר דתי אנגליקני. המיילדות מתמודדות עם הבעיות הרפואיות של האוכלוסייה בשכונת פופלר בלונדון, החיים בעוני מרוד באיסט אנד בשנות החמישים של המאה העשרים. הנזירות והמיילדות מבצעות תפקידי סיעוד שונים ברחבי הקהילה. כשבכל חודש נולדים בין שמונים למאה תינוקות בפופלר, עיקר עיסוקן הוא במיילדות ובעזרה לנשים בטיפול ברכים הנולדים.
דמויות וצוות השחקנים

הסדרה "מיילדת" מבוססת על זכרונותיה של ג'ניפר וורת'. ונסה רדגרייב מגלמת בקולה את וורת' המבוגרת, וכן היא הופיעה בפרק ספיישל חג המולד של שנת 2014.
ג'סיקה ריין – האחות ג'ניפר וורת' ג'ניפר "ג'ני" לי (עונות 1–3)
ג'ני אגאטר – הנזירה ג'וליין
פם פריס – הנזירה אוונג'לינה (עונות 1–5)
ג'ודי פארפיט – הנזירה מוניקה ג'ואן
הלן ג'ורג' – האחות ביאטריקס "טריקסי" פרנקלין
בריוני האנה – האחות סינתיה מילר ובהמשך הנזירה מרי סינתיה (עונות 1–6)
מירנדה הארט – האחות קמילה "צ'אמי" בראון ובהמשך קמילה נוקס (עונות 1–4)
לורה מיין – הנזירה ברנדט ובהמשך האחות שילה טרנר
סטיבן מקגאן – ד"ר פטריק טרנר
קליף פריסי – פרדריק "פרד" באקל
בן קפלן – השוטר פיטר נוקס (עונות 1–6)
מקס מקמילן – טימותי טרנר
דורותי אטקינסון – האחות ג'יין סאטון (עונה 2)
אמרלד פנל – האחות פיישנס "פטסי" מאונט (דמות אורחת בעונה השנייה ודמות קבועה בעונות 3–6)
ויקטוריה ייטס – הנזירה וויניפרד (עונות 3–8)
ג'ק אשטון – הכומר טום הירוורד (דמות אורחת בעונה השלישית ודמות קבועה בעונות 4–7)
שארלוט ריצ'י – האחות ברברה גילברט ובהמשך ברברה הירוורד (עונות 4–7)
לינדה באסט – האחות פיליס קריין (החל מהעונה הרביעית)
קייט לאמב – האחות דיליה בוזבי (דמות אורחת בעונה הרביעית ודמות קבועה בעונות 5–6)
אנאבל אפסיון – ויולט גי ובהמשך ויולט באקל (דמות אורחת בעונות 4–6 ודמות קבועה החל מהעונה השביעית)
ג'ניפר קירבי – האחות ואלרי דייר (החל מהעונה השישית)
ליאוני אליוט – האחות לוסיל אנדרסון (החל מהעונה השביעית)
פנלה וולגר – הנזירה הילדה (החל מהעונה השמינית)
אלה ברוקולרי – הנזירה פרנסיס (החל מהעונה השמינית)
ג'ק ארצ'ר – מייקל ליקס (עונה עשירית)
הערות שוליים

↑  "Call the Midwife creator Heidi Thomas: TV series won't suffer when source material runs out". Radio Times. 12 בפברואר 2013. נבדק ב-24 ביוני 2014. {{cite news}}:  (עזרה)
↑  "Call the Midwife series ends on ratings high". BBC News. 20 בפברואר 2012. נבדק ב-17 באפריל 2012. {{cite news}}:  (עזרה)
↑  Season 1 | Call the Midwife | PBS, Season 1 | Call the Midwife | PBS
↑  "BBC gives Call the Midwife sixth run by BBC". The Guardian. 10 בדצמבר 2015. נבדק ב-10 בנובמבר 2015. {{cite web}}:  (עזרה)
↑  "BBC - BBC announces three-series deal of acclaimed drama Call The Midwife - Media Centre". www.bbc.co.uk. נבדק ב-2016-11-24.
↑  Call The Midwife, נבדק ב-2020-11-27
| --- | --- |
בקרת זהויות :  GND: 1057812498  LCCN: no2013101171  VIAF: 305282984   WorldCat (עם VIAF): 305282984
מושל מחוז לנינגרד

מושל מחוז לנינגרד (ברוסית: Губернатор Ленинградской области) הוא ראש הרשות המבצעת של מחוז לנינגרד העומד בראש ממשלת מחוז לנינגרד וזוהי המשרה הבכירה ביותר במחוז מאז 1991.
מאז 2012 המושל נבחר בבחירות ישירות על ידי תושבי המחוז אחת ל-5 שנים ואינו רשאי לכהן יותר משתי קדנציות רצופות. מושל המחוז הנוכחי הוא אלכסנדר דרוזדנקו, המכהן ברציפות מאז 12 במאי 2012.
משרדי המושל ובית ממשלת המחוז נמצאים בעיר סנקט פטרבורג, המהווה יחידה מינהלית נפרדת ולכן בשנת 2017 המושל הודיע על תוכניות ממשלת המחוז להעברת המרכז האדמיניסטרטיבי של המחוז מהעיר סנקט פטרבורג אל העיר גטצ'ינה ולהעברת משרדי הממשלה.